Liki 30 asteen lämpötila ja epätasainen kenttä vaativat Suomen joukkueiltakin totuttelua. Peli parani kuitenkin viikon edetessä, eikä mestarista jäänyt epäselvyyttä.

– Paransimme turnauksen aikana ja yksittäisten pelien sisälläkin. Vähitellen aloimme oppia, miten tällaisissa olosuhteissa pitää pelata, Juha Antikainen Suomen joukkueesta kertoo.

Suomen kansallispeli on levinnyt nopeasti Etelä-Aasiassa, joka tunnetaan kriketin vahvana alueena. Pesäpallon World Cup -turnauksessa debytoivat uusina osallistujamaina Bangladesh ja Nepal. Intia oli ensimmäistä kertaa mukana jo Turussa 2017.

– Ilmapiiri oli koko viikon loistava. Erityisesti uusille maille turnauksella on isompi merkitys, kun he näkevät, mitä peli oikeasti on ja miten sitä kuuluisi pelata. Samalla tämä antaa heille uskoa jatkaa harjoittelua kohti tulevia vuosia, Antikainen sanoo.

Juhlallisen 10. World Cup -turnauksen loppuotteluissa kunnarin Suomelle iskivät Hannes Pöllänen, Mari Timgren ja Marianne Timgren. Suomen takana Bangladesh voitti kaikissa sarjoissa mitalin ja Intia nappasi kaksi pronssia. Sveitsi vei miesten sarjassa hopeaa, mikä on maan kautta aikain paras saavutus turnauksen historiassa.

Pesäpallon seuraava World Cup -turnaus pelataan Suomessa 2022, kun kansallispelimme pesäpallo täyttää 100 vuotta.



Mikko Pirhonen johti Nepalin peliä pesäpallon World Cup -turnauksessa.

Pesäpallon World Cup turnauksen mitaliottelut

Pune, Intia

Miehet, loppuottelu: Suomi-Sveitsi 21-1

Men, final: Finland-Switzerland 21-1

Miehet, pronssiottelu: Intia-Bangladesh 1-6

Men, bronze medal game: India-Bangladesh 1-6

Naiset, loppuottelu: Bangladesh-Suomi 5-17

Women, final: Bangladesh-Finland 5-17

Naiset, pronssia / Women, bronze medal: India

Sekasarja, loppuottelu: Suomi-Bangladesh 10-2

Mixed teams, final: Finland-Bangladesh 10-2

Sekasarja, pronssiottelu: Australia-Intia 6-6 (2-3k)

Mixed teams, bronze medal game: Australia-India 6-6 (scoring contest 2-3)

Suomen joukkue pesäpallon World Cup -turnauksessa

Onur Alakas, Juha Antikainen, Kari Hakkarainen, Saku Hakkarainen, Tuomas Hautala, Martti Holma, Vesa Jaakonaho, Eeva Kettunen, Mira Kolehmainen, Miina Leminen, Tiia Leminen, Niina Lämsä, Kari Löytökorpi, Timo Makkonen, Jussi Pyysalo, Hannes Pöllänen, Tommi Riikonen, Paula Seppälä, Marianne Timgren, Mari Timgren, Salla Tapaninen

Päivitetty 1.12. klo 0.14: Lisätty Suomen kunniajuoksun lyöjäksi loppuottelussa Marianne Timgren.